વધતા જતી વીજળીની જરૃરીયાતને પહોંચી વળવા માટે સેવ એનર્જી સેવ એન્વાર્યમેન્ટની ઝુંબેશ માત્ર કાગળ પર જ ચાલતી હોય છે ત્યારે અમરપુરા ગામના લોકોએ વીજળી બચાવવા માટે સામૂહિક રીતે એલઇડી લાઇટનો ઉપયોગ કરીને વીજળી બીલમાં ૫૦ ટકા જેટલી બચત કરે છે.૨૫૦ પરીવારો ઉપરાંત ગામના વિવિધ જાહેર રસ્તાઓ અને નાકાઓ પર વીજળી બચાવવાનું શરૃ કરવામાં આવતા મહિને ગામ લોકોને ૩ લાખનું વીજળી બીલ આવતું તે ઘટીને ૧.૩૦ લાખ થયું છે.શહેરોને પણ શરમાવે એવી રોશનીથી ઝળહળતા અમરપુરા વીજળીના બીલની બચત કરીને પર્યાવરણ બચાવવાની પહેલ કરનાર ભારતનું પ્રથમ ગામ છે.ગામમાં શેરીએ શેરીએ એનાઉન્સમેન્ટ કરવા માટે સ્પીકર ગોઠવવામાં આવ્યા છે. સ્પીકર દ્વારા ગ્રામ પંચાયત દ્વારા સરકારી નોકરી,પોલીસ ભર્તી કે યુવાનોને ઉપયોગી થાય તેવી રોજગાર લક્ષી માહિતી તથા માર્ગદર્શન આપવામાં આવે છે.એટલું જ નહી નોકરી વાંચ્છુ લાયક ઉમેદવારોને અરજીપત્રક તથા ફોર્મ પણ ભરી આપવામાં આવે છે.